Lillebror anbringes alligevel Formanden for Børne- og Ungeudvalget i Aalborg Kommune har nu besluttet at fjerne den fireårige lillebror alligevel. Formand ændrer holdning Tidligere i dag har socialudvalget i Aalborg Kommune bedt formanden for Børne-og Ungeudvalget om at skride ind og fjerne drengen omgående. Det afslog formand Lars Bang Jensen, men nu har han altså skiftet mening. Han forklarer, at han er bekymret for drengen set i lyset af sagen. Han fortæller, at han først skrider ind i dag, fordi der var rigeligt pres på sagen og forældrene efter dommen i går. - Drengen bliver i dag anbragt i en plejefamilie, fordi vi er urolige for ham, siger Lars Bang Jensen. Ville fjerne ham forlængst Lars Bang Jensen har torsdag og fredag været uenige med både socialudvalget of socialrådmanden i Aalborg kommune. Socialrådmand Mai-britt Iversen sagde tidligere i dag: - Jeg har meget stor tvivl til de forældre, og til deres evner som forældre. Vi har jo set hvordan de har behandlet deres ene barn. Noget galt inde i hovederne Rådmanden kunne ikke forstå, hvorfor han ikke var blevet fjernet fra hjemmet. - Drengen har set sin søster blive slået, og det tager han skade af. Selvom hun ikke er der nu, så er der jo noget galt i de forældres hoveder. Det er de dømt for, og det kan vi ikke komme udenom, sagde Mai-britt Iversen.

Opsummering:
Den 4-årige dreng fra Mou bliver nu tvangsfjernet fra hjemmet.